“ศบค.” เผยไทยป่วย “โควิด” เพิ่ม 2 ราย มาจากสหรัฐ ติดเชื้อสะสม 3,516 คน
“ศบค.” เผยไทยป่วย “โควิด” เพิ่ม 2 ราย มาจากสหรัฐ ติดเชื้อสะสม 3,516 คน 
“ศบค.” เผยไทยป่วย “โควิด” เพิ่ม 2 ราย มาจากสหรัฐ ติดเชื้อสะสม 3,516 คน
24 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 24 ก.ย.63 เมื่อเวลา 11.00 น. ระบุ พบผู้ป่วยรายใหม่เพิ่ม 2 ราย มาจากสหรัฐอเมริกา เป็นชายไทย 1 ราย อายุ 38 ปี อาชีพธุรกิจส่วนตัว เดินทางถึงไทยเมื่อวันที่ 10 ก.ย. และเข้าพักยังสถานที่เฝ้าระวังที่รัฐจัดให้ (State Quarantine) ในกรุงเทพมหานคร และตรวจหาเชื้อ ครั้งที่ 2 ในวันที่ 23 ก.ย. ผลตรวจพบเชื้อ ไม่มีอาการ
และหญิงไทย 1 ราย อายุ 54 ปี อาชีพครูสอนภาษาอังกฤษ เดินทางถึงไทยเมื่อวันที่ 17 ก.ย. เข้าพัก State Quarantine ในกรุงเทพมหานคร และตรวจหาเชื้อ ครั้งที่ 1 ในวันที่ 21 ก.ย. ผลตรวจพบเชื้อ ไม่มีอาการ
ทั้งนี้ ทำให้จำนวนผู้ป่วยยืนยันสะสมล่าสุดเพิ่มขึ้นเป็น 3,516 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 578 ราย มีผู้ป่วยที่รักษาหายเพิ่ม 8 ราย รักษาหายแล้วอยู่ที่ 3,353 ราย ยังรักษาตัวอยู่ในโรงพยาบาล 104 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย